Teamleder - Samhandling - Cube portal
Teamleder - Samhandling
Request ID: 21-09-7303
Team Samhandling er et team i teknologiavdelingen til NRK. Teamets oppdrag er å forvalte og videreutvikle NRKs digitale samhandlingsverktøy, som for eksempel Teams, Slack, Jira, Confluence, Microsoft Planner og lignende. Teamet gjør også support, informerer, kommuniserer og legger til rette for opplæring i bruk av verktøyene og identifiserer behov for andre samhandlingsverktøy og implementere disse dersom det er aktuelt.
Teamet består i dag av 6 personer, blant annet teknologer og journalister. Teamet er selvstyrende og opererer ganske fritt til å bestemme hva slags arbeid som er viktigst, samtidig som man har et godt forhold til interessenter og andre nærliggende team.
NRK har i sin langtidsstrategi et mål om å forenkle og forbedre måtene vi jobber på. Effektiv samhandling på tvers av organisasjonen og våre mange distriktskontorer er avgjørende for dette, og Team Samhandling har en viktig rolle for å gjøre medarbeidernes digitale hverdag lettere. Teamet jobber blant annet med en innsiktsdrevet vurdering av hvordan vi best bruker våre verktøy for chat for effektiv produksjon av innhold til det norske folk.
Da nåværende teamleder skal over på andre oppdrag, trenger vi nå en smidig teamleder som skal lede Team Samhandling, koordinere med omliggende team og miljøer og ta del i seksjonens ledergruppe.
Lede og fasilitere Team Samhandling, gjennom blant annet å jobbe for god intern teamhelse, lede møter, lede prosjekter, koordinere med eksterne prosjekter og interessenter, skjerme teamet fra unødig støy og påse at teamet har kompetansen og kapasiteten som kreves.
Bidra til smidighet og fremdrift ved å fjerne hindringer og sikre nødvendige møtepunkter, rolleavklaringer, beslutninger eller annet teamet trenger
Sammen med seksjonens ledergruppe og prioriteringsråd sikre gode og tydelige prioriteringer og forventningsavklaringer for teamet
Sammen med seksjonens ledergruppe og personalledere sikre at teamet er best mulig i stand til å løse oppgavene
Samarbeide tett med andre team, fagpersoner og ledere for å nå strategiske mål i fellesskap.
I samarbeid med teamet - Administrere og konfigurere flere av NRKs samhandlingsløsninger, som for eksempel Jira, Confluence og Sharepoint.
I samarbeid med teamet - Utnytte potensialet i NRKs nåværende samhandlingsløsninger, tjenester og verktøy gjennom å rådgi miljøer i hvordan disse kan tas i bruk